internet vaartha 122 Views
గయానా : ఆస్ట్రేలియాతో జరిగిన మ్యాచ్‌లో గాయపడ్డ దక్షిణాఫ్రికా బ్యాట్స్‌మెన్‌ రిలీ రస్క్వో ముక్కోణపు సిరీస్‌కు దూరమయ్యాడు. అతని స్థానంలో డిన్‌ ఎల్గర్‌కు స్థానం కల్పిస్తున్నట్లు క్రికెట్‌ సౌతాఫ్రికా వెల్లడించింది. కాగా రస్క్వో బౌండరీ లైన్‌ వద్ద బంతిఇని ఆపేక్రమంలో ఫీల్డింగ్‌ చేస్తూ గాయపడ్డాడు. అనంతరం రస్క్వోను ఆస్పత్రికి తరలించి ఎక్స్‌రే తీయించగా అతడి కుడి భుజం జాయింట్‌లో కొద్దిగా చీలిక వచ్చినట్లు టీమ్‌ మేనేజర్‌ మూసాజీ స్పష్టం చేశాడు. దీంతో తదుపరి మ్యాచ్‌లో రస్కో పాల్గొనే అవకాశం లేదన్నాడు. కాగా ఈ నేపథ్యంలో డిన్‌ ఎల్గర్‌కు అవకాశం కల్పించినట్లు పేర్కొన్నాడు. ఆస్ట్రేలియాపై దక్షిణాఫ్రికా 47 పరుగులు తేడాతో విజయం సాధించిన సంగతి తెలిసిందే.